ประกายแสงแห่งการเปลี่ยนแปลง

ประกายแสงแห่งการเปลี่ยนแปลง ;(The light of change) คือสัญญาณการเปลี่ยนแปลงของโลกและจักรวาล  หรือก็คือสิ่งบ่งชี้ถึงช่วงเวลาแห่งการวิวัฒนาการอันสมควร  ไม่มีรูปร่างแน่ชัด ไร้ซึ่งกลิ่น สี หรือสัญลักษณ์บ่งบอก มีเพียงมังกรแห่งอัสลานเท่านั้นที่สัมผัสระยะของประกายแสงแห่งการเปลี่ยนแปลงได้ โดยชื่อของประกายแสงแห่งการเปลี่ยนแปลงนั้นถูกเล่าขานกันใน Aslan (อัสลาน) ว่า...

"เสี้ยวหนึ่งของเจตนาที่โลกได้สรรค์สร้าง จะเปลี่ยนแปลงทุกสรรพสิ่งด้วยเจตจำนงที่ไร้รูปร่าง  แสงที่สาดส่องเพื่อให้ทุกชีวิตก้าวข้ามขีดจำกัดและวิวัฒนาการนั้นคือความจริง"

อีกทั้งช่วงเวลาหรือความถี่ในการปรากฏของประกายแสงนั้นก็ไม่แน่นอน ไม่สามารถระบุได้

ประกายแสงแห่งการเปลี่ยนแปลงนั้นเป็นสัญญาณที่ปรากฎในเสี้ยววิญญาณของสิ่งมีชีวิต บ้างก็ว่าอยู่ในส่วนหนึ่งของสติปัญญา ทว่ากลับไม่มีผู้ใดรู้ข้อมูลที่แท้จริงของมันแม้แต่นิดเดียว  ตัวตนของประกายแสงแห่งการเปลี่ยนแปลงนั้นไม่แน่ชัด  อีกทั้งยังไม่สามารถมองเห็นได้ด้วยตาเปล่าหรือเวทมนตร์  ทำให้บางครั้งตัวประกายแสงเองก็ไม่รู้สึกตัวเช่นกัน

อิทธิพลของประกายแสงแห่งการเปลี่ยนแปลงนั้นมีอยู่มากมาย  ทั้งทำให้เกิดความสบายใจเวลาอยู่ใกล้  ครอบครองขุมพลังมหาศาลอยู่กับตัว  ถูกโลกรักและเมตตามากกว่าทุกชีวิต  และดึงดูดปรากฎการณ์การเปลี่ยนแปลงต่างๆของโลกเข้าสู่ตัวเอง